ขอสอบถามค่ะ พอดีเจาะหูมาได้ประมาณ 3 อาทิตย์แล้ว บริเวณ Upper และ Standard Lobe (ทั้งซ้ายและขวา) เมื่อคืนข้างซ้ายบริเวณ Upper Lobe รู้สึกมีอาการเจ็บเล็กน้อย เลยไปสัมผัส ปรากฏว่ามีน้ำใสๆ ไหลออกมา จึงแต้มยาฆ่าเชื้อลง ปรากฏว่า วันนี้ บริเวณ ดังกล่าว บวมและแดงมาก จึงตัดสินใจ ถอดต่างหูออก ทั้ง Upper and Standard Lobe ของข้างซ้าย ตอนนี้กังวลว่าหูจะตัน ไม่อยากให้หูตันค่ะ แต่ถ้าให้ใส่ต่างหูกลับเข้าไปกลัวจะยิ่งไปกันใหญ่ เลยอยากปรึกษาว่าควรทำอย่างไรดีคะ ตอนนี้ยังถอดต่างหูอยู่ อาการบวมแดงลดลง แต่ยังมีอาการอยู่ค่ะ
สวัสดีค่ะ การติดเชื้ออักเสบของใบหู หลังการเจาะหูเกิดขึ้นได้ค่ะ อาจจะเนื่องจากวิธีที่เจาะ หรือ วัสดุที่ใช้เจาะทำให้มีการติดเชื้อบริเวณที่เจาะหูได้ค่ะทำถูกแล้วค่ะ ควรจะเอาตุ้มหูออกก่อนค่ะ และรักษาการติดเชื้อการอักเสบก่อนนะค่ะ อาจจะใช้เป็นยาทาฆ่าเชื้อร่วมกับการทำความสะอาดใบหูค่ะถ้าเป็นมากแนะนำพบแพทย์เพื่อรับยาฆ่าเชื้อแบบรับประทานค่ะหูที่ถูกเจาะจะยังไม่ตันค่ะ อาจจะลองเลือกวัสดุใหม่ที่จะใส่ค่ะ เพราะอาจจะแพ้เครื่องประดับหรือตุ้มหูทำให้มีการอักเสบหรือ อาการคันแล้วพอลูบหรือเกาบ่อยๆ ก็จะทำให้มีการติดเชื้อได้ค่ะรักษาความสะอาด ทายา หลีกเลี่ยงการใช้ตุ้มหูก่อนจนกว่าจะหายค่ะที่เรากลัวคือการติดเชื้อทำลายใบหูนะค่ะ เพราะใบหูเป็นกระดูกอ่อนเสี่ยงต่อการขาดเลือดได้ง่ายค่ะ